**Nota informativă**

**la proiectul Hotărîrii Guvernului cu privire la achiziționarea și exproprierea unor bunuri imobile (terenuri) proprietate privată**

În scopul atingerii obiectivelor energetice ale Republicii Moldova au fost inițiate mai multe proiecte de dezvoltare a sectorului energetic, pe toate segmentele, de la producătorii de energie electrică pînă la consumatorii de energie electrică.

În cadrul Operatorului de sistem al Republicii Moldova, ÎS ”Moldelectrica”, a fost inițiat proiectul de renovare a rețelei electrice de transport, care include proiectarea şi modernizarea unui număr de stații electrice şi linii electrice de transport și care are ca scop fortificarea securității energetice a țării, a rețelelor electrice de transport și asigurarea fiabilă cu energie electrică a consumatorilor.

În urma studiului de fezabilitate elaborat s-a stabilit necesitatea de renovare a unor linii electrice aeriene, care necesită primordial de a fi reabilitate/modernizate, și anume: construcția a liniilor electrice aeriene (în continuare LEA) de 35 kV (în gabarituri de 110 kV) Şoldăneşti – Ignăţei (în anul 2000 această linie eleectrică, în urma condițiilor meteorologice nefavorabile (polei) a fost complet distrusă) și reconstrucţia LEA-110 kV Drochia – Şuri, Şuri – Donduşeni, Chişinău – Hînceşti și Hînceşti – Cneazevca. Aceste linii au fost construite în anii 1962- 1970 și la moment au o uzură de 85-90%.

În total sunt prevăzute lucrări privind reconstrucţia a 107, 37 km de rețele electrice (înlocirea – 553 piloni, montarea suplimentară – 347 piloni, înlocuirea cablului – 214,8 km, montarea a 110 km de cablu de paratrăsnet cu garnitură de fibră optică) și construcţia a 20,07 km de rețele electrice (montarea – 204 piloni, montarea cablului – 62 km).

Pentru realizarea cu succes a proiectului au fost efectuate cercetările necesare, inclusiv identificate terenurile pe care vor fi instalaţi pilonii, au fost organizate ședințe de negocieri cu organele administraţiei publice locale privind alocarea/schimbarea destinaţiei terenurilor, pe teritoriul cărora va fi efectuată reconstrucţia/construcţia LEA, cu persoanele fizice în proprietatea cărora se află terenurile, etc.

În legătură cu faptul că, lucrările de construcție și reconstrucție a LEA vor fi executate, inclusiv, pe terenuri private (1,6750 ha), iar unele terenuri sunt fără proprietari sau proprietarii sunt plecați peste hotare, iar o parte din proprietari ai terenurilor nu sunt de acord cu propunerea de a transmite terenul pentru lucrările respective, a fost inițiată procedura de expropriere a bunurilor imobile proprietate privată.

Astfel, în luna ianuarie curent, Ministerul Economiei, a orgaizat doua ședințe de lucru în teritoriu a Comisiei de cercetare prealabilă pentru declararea utilităţii publice de interes naţional a lucrărilor de construcție și reconstrucție a liniilor electrice menționate mai sus (Comisie formată prin Hotarîrea Guvernui nr. 1396 din 22.12.2016). Comisia a stabilit existența elementelor justificative pentru declararea de utilitate publică de interes naţional lucrările de reconstrucție și construcție date.

Urmare acestor acțiuni, conform prevederilor legale, de către Ministerul Economiei a fost promovată Legea nr. 67 din 13.04.2017 **privind declararea utilităţii publice de interes naţional a lucrărilor de construcţie şi de reconstrucţie a liniilor electrice de înaltă tensiune (110 kV) conform traseului Drochia–Şuri, Şuri–Donduşeni, Chişinău–Hînceşti, Hînceşti–Cneazevca, Şoldăneşti–Ignăţei** *(Monitorul Oficial 155-161/259, 19.05.2017).*

În contextul celor menționate mai sus, în scopul implementării Legii nr. 67/2017, a fost elaborat proiectul Hotărîrii Guvernului cu privire la achiziționarea și exproprierea unor bunuri imobile (terenuri) proprietate privată. Proiectul dat prevede: organizarea procesului de încheiere a contractelor de vînzare-cumpărare, acoperirea cheltuielilor de achiziționare a terenurilor și despăgubirile pentru bunurile imobile expropriate, la fel, este prevăzută și crearea Comisiei pentru soluționarea întimpinărilor expropriaților la propunerile de expropriere.

De menționat că, construcţia şi reconstrucţia liniilor electrice menţionate va avea un impact pozitiv asupra întregii economii a Republicii Moldova, se vor reduce considerabil perturbărilor în alimentarea cu energie electrică, la fel, acţiunile întreprinse pentru modernizarea liniilor și echipamentului Sistemului energetic al Republicii Moldova vor avea impact pozitiv pentru implementarea standardelor europene și aderarea la sistemul energetic european ENTSO-E.

**Viceministru Vitalie IURCU**